…. sz. napirend

# E L Ő T E R J E S Z T É S

**Budapest Főváros II. Kerületi Önkormányzat Képviselő-testülete részére a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének az egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021. (II. 8.) normatív utasítása alapján**

**2021. május**

**Tárgy: Javaslat a Budapest Főváros II. Kerületi Önkormányzat 2020. évi maradványának felosztására és a 2021. évi költségvetésről szóló 9/2021. (II. 23.) rendelet módosítására**

**Készítette: Annus Béláné**

költségvetési és számviteli

osztályvezető

**Egyeztetve:** dr. Szalai Tibor

jegyző

…………………………………

dr. Silye Tamás

jegyzői igazgató

**Nyílt anyag!**

**Tisztelt Képviselő-testület!**

Az államháztartásról szóló 2011. évi CXCV. törvény 86. §-ában és az államháztartásról szóló törvény végrehajtásáról szóló 368/2011.(XII. 31.) Kormányrendelet 155. §-ában foglaltak alapján, előterjesztésünk I. részében javaslatot teszünk az Önkormányzat 2020. évi maradvány felosztására és a tárgyévi költségvetésbe történő beemelésére. Az előterjesztésünk II. részében az átruházott hatáskörben hozott döntések alapján elvégzett előirányzat módosítások és átcsoportosítások költségvetési rendeleten történő átvezetését kezdeményezzük.

**I. Rendeletmódosítási javaslatok a maradvány felosztására**

Az elmúlt évi gazdálkodásról szóló beszámolóban önkormányzati szinten a 2020. év maradványa 8 114 181 E Ft összegben került megállapításra. Ebből az önkormányzati költségvetési szervhez nem tartozó feladatokon képződött maradvány 7 646 365 E Ft, a Polgármester Hivatalnál 344 230 E Ft, az Egészségügyi Szolgálatnál 87 270 E Ft, a gazdasági szervezettel nem rendelkező intézményeknél 36 316 E Ft.

A 2021. évi eredeti költségvetésében 4 388 323 E Ft összegű maradvány igénybe vétele már megtörtént, így a jelenlegi felosztásnál ezt is figyelembe vettük.

A még rendelkezésre álló maradvány felosztására a következők szerint teszünk javaslatot:

Ezer Ft

|  |  |  |  |  |
| --- | --- | --- | --- | --- |
| Kiemelt előirányzat | Önkormányzat feladatai | Polgármesteri Hivatal | Gazdasági szervezettel nem rendelkező intézmények | Egészségügyi Szolgálat |
| Személyi juttatások | 6 196 | 150 424 | 16 277 | 0 |
| Járulékok | 640 | 24 816 | 2 524 | 0 |
| Dologi kiadások | 753 647 | 45 704 | 47 139 | 84 692 |
| Ellátottak pénzbeli juttatásai | 25 725 |  |  |  |
| Elvonások, befizetések | 11 505 | 0 | 5 091 | 0 |
| Egyéb működési c. támogatások | 10 359 | 69 832 | 0 | 0 |
| Egyéb felhalmozási c. támogatások | 102 810 | 0 | 0 | 0 |
| Felhalmozási c. kölcsönök | 3 000 | 5 000 | 0 | 0 |
| Beruházások | 1 007 803 | 90 768 | 15 247 | 2 578 |
| Felújítások | 76 513 | 0 | 0 | 0 |
| Tartalékok | 1 167 568 | 0 | 0 | 0 |
| Összesen: | 3 165 766 | 386 544 | 86 278 | 87 270 |

A maradványok felhasználásánál figyelembe vettük, hogy 92 276 E Ft önkormányzati feladaton megképződött összeg az intézményi hálózatban kerül felhasználásra. Ennek oka, hogy 2020-ban olyan le nem utalt támogatások keletkeztek, melyek felhasználására az intézmények kötelezettséget vállaltak, illetve jogos kiadási szükségletként jelentkeznek.

A személyi juttatások és azok járulékainak önkormányzati szinten összesen 200 877 E Ft beemelésére teszünk javaslatot, mely a feladattal terhelt maradványok és a többletfeladatok elvégzéséhez szükséges céljutalmak és megbízási díjak kifizetésére szolgálnának.

A dologi kiadások teljesítésére összesen 931 182 E Ft felhasználására teszünk javaslatot, amiből 552 559 E Ft összeget minősítettünk feladattal terheltnek. A fennmaradó 378 623 E Ft felhasználását parkok, zöldfelületek fenntartására, fapótlásra, kátyúzásra, és egyéb üzemeltetési feladatok ellátására javasoljuk.

Az ellátottak pénzbeli juttatásaira 25 725 E Ft szabad maradvány beemelését javasoljuk, ezzel biztosítva a szociális ellátás további lehetőségeit.

Az elvonások, befizetések soron szereplő 16 596 E Ft magában foglalja a 11 505 E Ft normatíva elszámolásból adódó visszafizetési kötelezettséget és az intézmények egyéb visszafizetési kötelezettségeit.

Az egyéb működési célú támogatási kiadások jogcímen feltüntetett 80 191 E Ft feladattal terhelt. Tartalmazza a KSH népszámlálás költségeire biztosított támogatásának visszautalását 69 832 E Ft összegben, a BRFK támogatási szerződéséhez kapcsolódó áthúzódó elszámolására 10 039 E Ft-ot, valamint 320 E Ft egyéb támogatást.

Az egyéb felhalmozási célú támogatás jogcímen megjelölt 102 810 E Ft kötelezettségvállalással terhelt maradvány, mely a társasház felújítási támogatáshoz és havaria támogatásokhoz szükséges.

A felhalmozási kölcsönök soron 8 000 E Ft összeg figyelembe vételét javasoljuk a szabad maradvány terhére az önkormányzati dolgozóknak visszatérítendő kamatmentes kölcsön folyósítására.

Beruházási feladatokra 1 116 396 E Ft beemelésére teszünk javaslatot, melyből kötelezettséggel terhelt 631 115 E Ft. A fennmaradó 485 281 E Ft felhasználására a következők szerint teszünk javaslatot:

* Játszóeszközök kihelyezésére 19 000 E Ft
* Csatárka- Csalit u. közösségi tér kialakítására 10 360 E Ft
* Kutyafuttató építésre 25 734 E Ft
* Műszaki előkészítésre 127 000 E Ft
* Földutak szilár burkolattal való ellátására 7 459 E Ft
* Közvilágítás fejlesztésre 12 700 E Ft
* Települési vízellátási feladatokra 4 826 E Ft
* Szennyvíz csatorna bekötő vezeték kiépítésre 3 175 E Ft
* Közösségi liget terv módosításra 8 255 E Ft
* Közösségi kerékpár tárolók kialakítására 17 509 E Ft
* Beruházásokhoz kapcsolódó előkészítések 50 800 E Ft
* Saját tulajdonú iskola ingatlanok fejlesztésére 50 800 E Ft
* Háziorvosi rendelők fejlesztésére 57 500 E Ft
* Térfigyelő bővítésre 3 961 E Ft
* Egyéb fejlesztésekre 1 809 E Ft
* Jármű vásárlásra 11 340 E Ft
* Elektromos töltőállomás kialakítására 12 700 E Ft
* Klíma rendszer kialakításra 6 657 E Ft
* Szoftver beszerzésre 7 786 E Ft
* Szerver bővítésre 10 350 E Ft
* Szerver licensz beszerzésre 25 400 E Ft
* Szünetmentes tápegység beszerzésre 10 160 E Ft

Összesen 485 281 E Ft

Felújítási feladatokhoz kapcsolódóan 76 513 E Ft összegű kiadás jóváhagyására teszünk javaslatot. Kötelezettségvállalással terhelt 45 904 E Ft. További igényként, szabad maradvány terhére 30 609 E Ft beemelésére teszünk javaslatot, amely a Keleti Károly utca 15, valamint bérlakások felújítására szolgálna.

A folyamatos működés biztosítása érdekében javaslatot teszünk 5 037 E Ft általános, 465 000 E Ft működési és 697 531 E Ft felhalmozási tartalék képzésére.

Az eredeti költségvetés tervezésekor már 500 000 E Ft maradvány előirányzatosítása megtörtént. Ezzel együtt összesen a maradvány terhére 1 667 568 E Ft tartalék képzés történt.

**II. részében az átruházott hatáskörben hozott döntések alapján elvégzett előirányzat módosítások és átcsoportosítások miatti rendeletmódosítási javaslat**

Az államháztartásról szóló 2011. évi CXCV. törvény 34. §-ában és az államháztartásról szóló törvény végrehajtásáról szóló 368/2011.(XII. 31.) Kormányrendelet 42. §-ában foglaltak alapján előterjesztésünkben javaslatot teszünk a 2021. április 30-ig végrehajtott saját- és átruházott hatáskörű előirányzat átcsoportosítások és módosítások költségvetési rendeleten történő átvezetésére.

E rendeletmódosítási javaslatban foglalt előirányzat változtatások körébe tartoznak

- az Önkormányzati feladatok vonatkozásában a

* Képviselő-testület döntésinek végrehajtásából adódó előirányzat átcsoportosítások,
* Képviselő-testület által átruházott hatáskörben hozott átcsoportosítások,
* saját hatáskörű előirányzat változtatások,

- a Polgármesteri Hivatal vonatkozásában a

* felügyeleti szerv hatáskörébe tartozó módosítások,
* saját hatáskörű előirányzat változtatások,
* az intézményeket érintően az adott időszakban végrehajtott felügyeleti szervi hatáskörébe tartozó előirányzat módosítások.

**Előirányzat módosítások részletezése**

A fentiek szerinti előirányzat módosítások hatásaként az önkormányzat 2021. évi érvényes költségvetésének bevételi és kiadási főösszege egyenlegében 95 187 E Ft-tal növekedett. A maradvány beemelésével együtt az előirányzat módosítások összege összesen 3 821 045 E Ft.

A költségvetési bevételi főösszeg 95 187 E Ft összegű növekedéséből 94 245 E Ft összegű módosítás az Önkormányzatnál, 942 E Ft a Polgármesteri Hivatalnál keletkezett. Az Egészségügyi Szolgálatnál és a gazdasági szervezettel nem rendelkező intézményeknél nem történt változás.

Az önkormányzati bevételi növekedésének alakulása:

bérkompenzáció, pótlékok, ellátások, póttámogatási bevételek 36 859 E Ft

fel nem használt támogatások visszautalásából származó bevételek 1 001 E Ft

továbbszámlázott szolgáltatások megtérülése 55 962 E Ft

kártérítés 118 E Ft

adomány COVID 19 védekezésre 305 E Ft

összesen: 94 245 E Ft

A Polgármesteri Hivatal esetében a 942 E Ft növekedés dolgozók tandíj, kamat és egyéb befizetéseiből származik.

Az intézmények bevételeit felügyeleti szervi támogatás egészíti ki. Egyrészt a fentiekben bemutatott, az önkormányzatnál realizálódott bevételből 36 858 E Ft, másrészt 38 330 E Ft egyéb önkormányzati forrásból származó felügyeleti szervi támogatás. (Összesen 75 188 E Ft)

A költségvetési kiadási főösszeg növekedése a következők szerint alakul:

Önkormányzat bevételéből 57 386 E Ft kiadás növekedésként jelenik meg, ezzel együtt egyéb önkormányzati források átadásra kerültek felügyeleti szervi támogatásként, ami a kiadások 38 330 E Ft összegű csökkenését jelenti. Ezek összességében a kiadások 19 056 E Ft növekedését eredményezték.

Továbbá:

Polgármesteri Hivatal 2 644 E Ft

Intézmények 70 767 E Ft

Egészségügyi Szolgálat 2 720 E Ft

Összesen: 95 187 E Ft

A tartalékok az átruházott hatáskörben hozott döntések alapján 548 870 E Ft kivétel és 2 248 E Ft tartalékba helyezés után összességében 546 622 E Ft-tal csökkentek.

A fenti módosítások jogcímenkénti részletezését önkormányzati szinten a bevételeket érintően az 1. kiadásokat a 2. számú melléklet tartalmazza. A polgármesteri hivatal bevételeit a 3. kiadásait a 4. számú mellékletben mutatjuk be. A gazdasági szervezettel nem rendelkező intézmények és az Egészségügyi Szolgálat tekintetében a kiadásokat az 5. a bevételeket a 6. számú melléklet tartalmazza.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet, valamint katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2021. február 8. napján hatályba lépett a Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása, mely a Kat. 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

Fentiekre tekintettel kérem a Tisztelt Képviselő-testületet, hogy az Önkormányzat a 2021. évi költségvetésről szóló 9/2021. (II. 23.) rendelet módosításáról szóló rendelettervezet vonatkozásában alakítsa ki véleményét a Polgármesteri döntés előtt.

## Budapest, 2021. május 26.

**dr. Varga Előd Bendegúz**

alpolgármester